Cianobacteria

Las Cianobacterias , dichas tanben Cyanobacteriota o Cyanophyta, son un  embrancament de bacterias gram negativas autotroficas capablas de produire d'energia  per fotosintèsi oxigenica. Lo nom de "cyanobacteria" fa referéncia a sa color blava verda (cian) ,. a l'origina de son nom vernacular d'algas blavas-verdas o algas blavas, e mai que coma procariòtas sián pas classadas scientificament dins las algas.

Las cianobacterias son probablament lo taxon pus nombrós qu'a existit sus Tèrra e los primièrs organismas coneguts per aver produch d'oxigèn, que son apareguts al mitan de l'Arquean e  e qu'an aparentament per origina l'aiga doça o un environament terrèstre.. Los sieus fotopigments pòdon absorbir las frequéncias rojas e blavas de l'espèctre de la lutz solara per separar las moleculas d'aigas en idrogèn e oxigèn. Los ions idrogèn  reagisson amb lo dioxid de carbòni per produire de compausats organics complèxes coma los glucids (un processus conegut coma fixacion del carbòni), e l'oxigèn es delargat coma residú. En produire e delargar d'oxigèn de contunh durant de milons d'annadas, las cianobacterias foguèron  capablas de convertir l'atmosfèra  prebiotica anoxica de la Tèrra  primitiva, en una atmosfèra  oxidada amb d'oxigèn gasos liure (que aperabans seriá estat sul pic eliminat per despariers reductors), entrainant l'eveniment de la Granda Oxidacion e la formacion de la "Tèrra rovilhada" al començament del Proterozoïc, que cambièt dramaticament la composicion de las formas de vida sus Tèrra. L'adaptacion ulteriora dels primièrs organismes unicellulars per subreviure dins d'environaments oxigenats aviá menat probable  a una endosimbiòsi entre anaerobis e aerobis, e doncas a l'evolucion dels eucariòtas durant lo Paleoproterozoïc.

Las cianobacterias utilizan de pigments fotosintetics coma divèrsas formas de clorofilla, de carotenoïdes, e de ficobilinas per convertir l'energia fotonica dins la lutz del solelh en energia quimica. A la diferéncia dels procariòtas eterotròfs, las cianobacterias an de membranas intèrnas. Aquestes son de sacs espotits nomenats tilacoïdes ont la fotosintèsi es realizada. Los eucariòtas fotoautotròfs coma las algas rojas, las algas verdas e las plantas realizan la fotosintèsi dins d'organets clorofillians que se pensa qu'an lor ascendéncia dins las cianobacterias, aquerits fa gaire via l'endosimbiòsi. Aquestes cianobactèris endosimbionts dins los eucariòtas evolucionèron alara e se diferencièron en organets especializats coma los cloroplasts, los cromoplasts, los etioplasts e los leucoplasts, collectivament coneguts coma plasts.

Nòtas e referéncias

Veire tanben

Categoria:Cianobacteria